Document ID: 32007D0099

KOMISJONI OTSUS,
14. veebruar 2007,
millega muudetakse otsust 2005/692/EÜ teatavate kaitsemeetmete osas seoses Lõuna-Koreas esineva lindude gripiga
(teatavaks tehtud numbri K(2007) 410 all)
(EMPs kohaldatav tekst)
(2007/99/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Pärast kõrge patogeensusega viirusetüve H5N1 põhjustatud lindude gripi puhkemist Kagu-Aasias 2003. aasta detsembris võttis komisjon vastu mitmed kaitsemeetmed lindude gripi suhtes. Need meetmed on sätestatud eelkõige komisjoni 6. oktoobri 2005. aasta otsuses 2005/692/EÜ, mis käsitleb teatavaid kaitsemeetmeid seoses lindude gripiga mitmetes kolmandates riikides. (3)
(2)
25. novembril 2006 kinnitas Lõuna-Korea kõrge patogeensusega viirusetüve H5N1 põhjustatud lindude gripi puhkemist riigi lõunaosa kodulinnukasvatusettevõtetes.
(3)
Ühenduse kehtivate õigusaktide kohaselt võib Lõuna-Korea ühendusse eksportida üksnes toorest lemmikloomatoitu ja töötlemata söödatoorainet, mis sisaldavad kodulindude mis tahes osi, inimtoiduks ette nähtud mune ning mis tahes lindude töötlemata jahitrofeesid.
(4)
Arvestades ohtu loomade tervisele kõrge patogeensusega linnugripi levimisel ühendusse, on asjakohane viivitamatu meetmena peatada nende toodete import Lõuna-Koreast.
(5)
Seetõttu tuleks otsust 2005/692/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/692/EÜ artikkel 3 asendatakse järgmisega:
“Artikkel 3
Liikmesriigid peatavad järgmiste toodete impordi Malaisiast ja Lõuna-Koreast:
a)
toores lemmikloomatoit ja töötlemata söödatooraine, mis sisaldavad kodulindude mis tahes osi;
b)
inimtoiduks ette nähtud munad ning
c)
mis tahes lindude töötlemata jahitrofeed.”
Artikkel 2
Liikmesriigid võtavad viivitamata käesoleva otsuse järgimiseks vajalikud meetmed ning avaldavad need. Nad teavitavad sellest viivitamata komisjoni.
Artikkel 3
Käesolev otsus on adresseeritud liikmesriikidele.
Brüssel, 14. veebruar 2007

Labels: 3
0
18
6